
Da  Aalborg  var  Mormonernes  Hovedkvarter. 


For  ca.  85  Aar  siden  gik  der 
en  voldsom  Storm  hen  over 
Vendsyssel.  En  religiøs  Væk- 
kelse, foraarsaget  af  en  over- 
ordentlig stærk  Propaganda  fra 
Mormonerne,  »Jesu  Kristi  Kirke 
af  Sidste  Dages  Hellige«,  som  de 
dristigt    kaldte    deres    Samfund. 

I  Thomas  Larsens  Bog  »En 
Qennembrudstid  —  Tidsbilleder 
IV«  skildres  meget  levende,  hvor- 
dan Forholdene  udviklede  sig, 
efter  at  Mormonerne  havde  op- 
slaaet  deres  Hovedkvarter  for 
hele  Nordjylland  i  Aalborg. 

Herfra  udsendtes  Missionærer 
baade  mod  Nord  og  Syd.  Blandt 
andre  virkede  der  i  Vendsyssel 
en  meget  energisk  Mand  ved 
Navn  Carl  Kejlgaard  Hansen,  f. 
i  Frederikshavn  1823,  gendøbt  af 
P.  Dykes  og  ansat  i  Aalborg 
som  lokal  Missionær  norden- 
fjords. Her  vandrede  Hansen 
med  sine  Hjælpere  fra  Hus  til 
Hus,  hvor  de  meldte  sig  som 
Udsendinge  fra  »De  sidste  Dages 
Helliges  Kirke«,  som  var  grun- 
det paa  »det  ny  Evangelium«, 
om  hvilket  der  varsles  i  Aaben- 
baringens   Bog. 

En  af  de  Folkekirkepræster, 
som  stærkest  deltog  i  Kampen 
mod  Mormonismen,  der  jo  som 
alt  nyt  mødtes  med  Modstand 
fra  den  bestaaende  Ordens 
Haandhævere,  var  Pastor  L.  D. 
Hass,  Præst  i  HALS  og  samti- 
dig Folketingsmand.  Mormoner- 
ne arbejdede  stærkt  i  Hals  og 
Omegn  og  Pastor  Hass  havde 
derfor  rig  Lejlighed  til  at  stu- 
dere deres  Metode  og  se  Resul- 
taterne   af    deres   Arbejde. 

Dengang  var  det  Parolen,  der 
lød  for  ethvert  nydøbt  Medlem: 
»Rejs  til  Utah,  Det  hellige  Land, 
hvor  et  Nyt  Jerusalem  skal  byg- 
ges, og  hvor  de  Hellige  skal  be 
i  evig  Fryd  og  Glæde«.  Og 
mange  af  de  Tusinder,  der  i 
denne  Periode  lod  sig  omvende 
og  døbe,  rejste  i  store  Flokke 
afsted  paa  den  lange,  besvær- 
lige  og   farefulde  Rejse. 

Pastor  Hass,  der  følte  sig  kal- 
det til  at  kæmpe  mod  Mormo- 
nerne,   havde    en    sjælden    Evne 


til  at  øve  sin  personlige  Indfly- 
delse paa  Mennesker,  og  til 
Trods  for,  at  det  kun  sjældent 
lykkedes  ham  at  vende  en  Gang 
omvendte  fra  Mormonernes  Læ- 
re, saa  forstod  han  dog  at  vin- 
de deres  Agtelse  og  faa  dem  til 
at  føle  en  Barmhjertigheds  Ger- 
ning. 

Men  intet  kunde  dæmme  op 
for  Mormonernes  Fremtrængen. 
Flere  og  flere  sluttede  sig  til 
dem.  Præsterne  rasede  mod  dem 
fra  Prødikestolene  og  opnaaede 
derved  kun  det  modsatte  Resul- 
tat end  det  tilsigtede.  De  dyg- 
tige Mormon-Missionærer,  der 
mange  Gange  kendte  deres  Bi- 
bel bedre  end  Folkekirkens  Præ- 
ster, havde  forholdsvis  let  ved 
at  sætte  Modstanderne  ud  af 
Spillet  i  de  Diskussioner,  der 
ofte  udviklede  sig,  hvor  Mor- 
monerne viste  sig.  Med  Finge- 
ren paa  Bibelens  Skriftsteder 
forkyndte  de  deres  Lære  om  Det 
evige  Evangelium,  om  Joseph 
Smiths  Syn,  hvori  han  saa  Gud 
Faderen  og  Sønnen  Jesus  Kri- 
stus, og  om  »Tidernes  Fyldes 
Holdning«,  som  dermed  var  ble- 
vet indledt  for  30  Aar  siden. 

En  anden  Folkekirke-Præst, 
der  traadte  stærkt  op  imod  Mor- 
monerne, var  Pastor  Erik  V. 
Begtrup  i  Flade-Gærum  (Fader 
til  Højskoleforstander  Holger 
Begtrup).  Han  tog  meget  stærkt 
til  Genmæle  mod  Mormonernes 
Skrifter,  udsendte  saaledes  et 
Slags  offentligt  Hyrdebrev  til 
de  nordvendsysselske  Menighe- 
der, hvori  han  i  yderst  skarpe 
Vendinger  fordømte  Mormoner- 
nes Lære. 

Men  til  Trods  for  disse  og 
mange  andre  Præsters  energiske 
Modstand,  kunde  Mormonerne 
notere  støt  og  stadig  Fremgang 
i  disse  Aar.  Efter  kun  9  Aars 
Arbejde  her  i  Landet  var  der 
døbt  ialt  3347  Mormoner.  Heraf 
i  Vendsyssel  med  Aalborg  ikke 
mindre  end  1329.  Paa  eet  Aar 
døbtes  i  Danmark  ikke  færre 
end  1142  Personer  til  Mormo- 
nismen. 

JS. 

Modtager  Kirken  Aabenbaring  i  Dag,  som 
den  gjorde  paa  Joseph  Smiths  Tid? 

af  Dr.  John  A.  Widtsoe. 

Svaret  paa  dette  Spørgsmaal  er  ganske  enkelt  »ja«. 
•   Kirken  bliver  til  alle  Tider  ledet  ved  Aabenbaring.  Herren 
taler  til  sin  Kirke  nu,  som  han  gjorde  paa  Joseph  Smiths  Tid 
eller  paa  hvilket  som  helst  Tidspunkt,  han  har  haft  sin  Kirke 
paa  Jorden. 

Spørgsmaalet  kræver  alligevel  et  mere  fuldstændigt  Svar. 

Der  findes  i  det  mindste  tre  Klassifikationer  af  Aaben- 
baring: 

For  det  første  har  vi  de  Aabenbaringer,  som  gælder  Orga- 
nisationen og  de  fundamentale  Lærdomme.  Saadanne  Aaben- 
baringer skaber  Kirkens  Grundvold,  hvorpaa  alle  Lær- 
domme og  Udøvelser  dannes  gennem  Aarene.  Disse  Aaben- 
baringer er  nødvendige  hver  Gang  en  ny  Uddeling  bliver 
paabegyndt,  for  at  Kirken  kan  blive  fuldstændigt  organiseret 
og  blive  til  Velsignelse  for  Menneskene.  I  denne  Hushold- 
ning blev  alle  disse  nødvendige  Aabenbaringer  givet  til 
Joseph  Smith,  som  var  udvalgt  til  at  genoprette  Kirken. 
Disse  Aabenbaringer,  som  blev  givet  Profeten,  er  fuldstændig 
til  Menneskets  Frelse  i  denne  Uddeling.  Andre  fundamentale 
Aabenbaringer,  som  angaar  Organisationen  og  Lærdomme, 
vil,  naar  Herren  finder  det  gavnligt,  blive  givet,  for  der  er 
endnu  hele  Verdener  af  Sandheder,  vi  ikke  kender  noget  til, 
og  dog  vil  disse  Sandheder  ikke  paa  nogen  Maade  forandre 
eller  tilintetgøre  de  Sandheder  og  Principper,  som  allerede 
er  aabenbaret. 

KIRKEN  BEHØVER  GUDDOMMELIG  LEDELSE:  For  det 
andet  findes  der  Aabenbaringer,  som  angaar  de  Problemer, 
vi  har  i  Dag.  Endskønt  de  nødvendige  Lærdomme,  som  ud- 
gør Grundvolden  og  hele  Evangeliets  Bygning  har  været 
aabenbaret,  saa  vil  Kirken,  som  ledes  af  dødelige  Mennesker, 
behøve  guddommelig  Ledelse  for  at  klarlægge  Spørgsmaal, 
som  melder  sig  fra  Tid  til  anden.  Mange  af  de  Aabenbaringer, 
som  Joseph  Smith  modtog  var  af  denne  Karakter.  Missioner 
skulde  organiseres,  Byer  bygges,  Mænd  kaldes  til  deres  Stil- 

linger.  Templer,  Mødehuse  og  Hjem  bygges.  Profeten  gik  til 
Herren  med  alt  dette,  og  med  det  aabenbarede  Svar  var 
han  i  Stand  til  at  udføre  sit  Arbejde.  Det  er  godt  at  vide,  at 
Herren  hjælper  os  i  Smaating  saavel  som  i  de  store.  De 
Aabenbaringer,  som  gælder  særskilte  Bygninger  i  Kirkens 
tidligere  Dage,  er  blandt  de  Aabenbaringer,  som  kan  blive 
oprettet  mellem  Gud  og  Mennesker.  Saadanne  Aabenbarin- 
ger, som  leder  Kirkens  Affærer  i  Dag,  bliver  til  Stadighed 
modtaget  gennem  Kirkens  Præsident.  Man  behøver  kun  at 
betragte;  Kirkens  Historie  for  at  overbevise  sig  om,  at  saa- 
danne Aabenbaringer  til  Stadighed  har  ledet  den.  Maaske 
flere  af  den  Slags  Aabenbaringer  er  blevet  modtaget  siden, 
end  i  de  Dage,  da  Joseph  Smith  levede.  Selvom  de  ikke  er 
trykt  i  en  Bog  som  Aabenbaringer,  saa  behøver  de  ikke  at 
være  af  mindre  Værdi  for  os. 

AABENBARINGER  KAN  GIVES  TIL  ALLE  MEDLEMMER: 
For  det  tredie.  Ethvert  trofast  Medlem  kan  modtage  Aaben- 
baringer til  sin  daglige  Vejledning.  Faktum  er,  at  Kirkens 
Medlemmer  kan  bære  Vidnesbyrd  om,  at  de  i  Sandhed  har  mod- 
taget Vejledning  gennem  AandensAabenbarelse.  Gennem  Ønske, 
Studium,  Gerning  og  Bøn  nærmer  man  sig  Vidnesbyrdet  om 
Sandheden,  men  hel  Opnaaelse  deraf  sker  alene  ved  Aandens 
Aabenbarelse.  Det  er  ved  denne  Kraft,  at  Mennesket  faar 
sine  Øjne  opladte,  saa  de  kan  se  Evangeliets  sande  Princip- 
per. Uden  denne  Aand  kan  Sandheden  ikke  forstaas.  Med 
Brigham  Youngs  Ord:  »Uden  Aabenbaring  fra  Himlen  er  det 
umuligt  fuldstændigt  at  forstaa  Frelsens  Planen.  Vi  har  ofte 
hørt  sige,  at  de  levende  Orakler  maa  være  i  Kirken,  for  at 
denne  kan  blive  oprettet  og  gøre  Fremgang  paa  Jorden.  Jeg 
vil  give  en  anden  Fortolkning  af  denne  Udtalelse.  Jeg  siger: 
At  de  levende  Guds  Orakler,  eller  Aandens  Aabenbarelse 
maa  være  hos  ethvert  Individ,  for  at  de  kan  kende  Frelsens 
Plan  og  holde  sig  paa  den  Vej,  som  leder  til  Guds  Nærvæ- 
relse.« 

Vi  kan  gaa  videre.  Hver  eneste  Person,  som  fødes  til  Jor- 
den, har  Ret  til  Guds  Aands  Hjælp.  Dette  er  ogsaa  en  Form 
for  Aabenbaring.  Paa  denne  Maade  bliver  Menneskets  Frem- 
skridt i  Videnskab,  Litteratur  eller  Kunst  et  Produkt  af 
Aabenbaring.  Kundskaben  og  Visdommen  er  kommet  til 
Jorden  paa  denne  Maade. 

AABENB ÅRINGER  KOMMER,  NAAR  DET  BEHØVES: 
Det  maa  huskes,  at  Aabenbaringerne  bliver  givet,  naar  de 
behøves.  Profeten  Joseph  Smith  har  tydeligt  fortalt  os  dette: 
»Vi  kan  ikke  forvente  at  kende  alt  eller  mere,  end  vi  ved 
nu,  uden  at  vi  følger  det,  som  vi  allerede  har  modtaget.«  Et 
andet  nødvendigt  Princip  for  Aabenbaring  i  den  organiserede 
Kirke  er,  at  Aabenbaringer  bliver  givet  i  den  Udstrækning, 
og  til  de,  de  gælder,  og  som  søger  efter  dem.  Hvert  eneste 
Medlem  kan  søge  og  modtage  Aabenbaring,  men  kun  for  sig 
selv  og  for  de,  som  vedkommende  er  ansvarlig  for.  Enhver 
af  Kirkens  Funktionærer  har  Ret  til  Aabenbaring  til  at  hjælpe 
ham  i  det  Arbejde,  han  er  sat  til,  men  ikke  udover  dette.  En 
Biskop  kan  ikke  forlange  andre  Aabenbaringer  end  de,  som 
vil  være  til  Hjælp  for  Menigheden,  han  er  sat  til  at  vogte 
over.  Det  samme  gælder  Stavspræsidenten.  Kirkens  Præsi- 
dent er  den  eneste,  som  kan  modtage  Aabenbaringer  for  hele 
Kirkens  Styrelse.  Paa  denne  Maade  bliver  enhver  beskyttet 
og  Orden  opretholdt  indenfor  Guds  Rige  paa  Jorden. 

Alle  trofaste  Sidste  Dages  Hellige  ejer  den  Forvisning,  at 
Kirken  i  Dag  som  i  tidligere  Dage  ledes  ved  Aabenbaring  fra 
Gud.  Kirkens  Historie  vil  tilfredsstille  enhver  i  saa  Hen- 
seende, som  ønsker  at  faa  dette  fastslaaet. 


Afløsning. 


Det  meddeles  herved  »Stjernens«  Læsere,  at  Præsident  for  Søn- 
dagsskolernes Hovedbestyrelse  Thorvald  Bregentoft  efter  eget  Øn- 
ske med  Tak  og  Ære  er  blevet  afløst  fra  sin  mangeaarige  Stilling 
som  Søndagsskolepræsident  for  Den  danske  Mission.  Vi  ønsker  at 
sige  Brd.  Bregentoft  Tak  for  det  store  og  uegennyttige  Arbejde,  han 
har  udført  for  Søndagsskolen  og  beder  Herren  velsigne  ham  i 
Fremtiden. 

Or  son  B.    West. 

Paa  Grund  af  svigtende  Helbred  har  jeg  set  mig  nødsaget  til  at 
lade  mig  løse  fra  mit  mangeaarige  Arbejde  i  Søndagsskolens  Hoved- 
bestyrelse og  bringer  herigennem  alle,  jeg  i  min  Egenskab  af  For- 
stander er  kommen  i  Berøring  med,  min  hjerteligste  Tak  for  godt 
Samarbejde  i  Haabet  om  fortsat  Fremgang  for  Søndagsskolearbejdet 
i  Den  danske  Mission. 

Th.   Bregentoft. 

Foraarskonferencerne. 

AALBORG.  Foraarskonferencen  begyndte  med  Koncert  af 
Koret  Langfredag  Aften.  Arbejdernes  Fællessangkor  var  in- 
viteret til  at  synge  et  Par  Numre,  som  de  udførte  med  stor 
Dygtighed.  Salen  var  fyldt  til  sidste  Plads,  220  tilstede. 

Lørdag  Aften  havde  Ungdomsforeningerne  et  muntert  Pro- 
gram til  Ære  og  Underholdning  for  de  tilrejsende. 

Præstedømmets  Møde  Søndag  Formiddag  var  besøgt  af  39. 
Søndagsskolens  Program  blev  som  sædvanlig  udført  præcist 
og  godt,  og  der  var  ca.  115  tilstede. 

Søndag  Eftermiddag  Kl.  16  blev  Konferencens  store  Møde 
afholdt,  og  vi  havde  Anledning  til  at  høre  fra  mange  udenbys 
Talere  og  Sangere.  Tilstede  ca.  125. 

Mandag  Aften  afholdt  Kvindelig  Hjælpeforening  deres  halv- 
aarlige  Bazar;  der  indkom  150  Kroner. 

Vi  havde  den  særlige  Glæde,  at  Aalborgs  tre  Aviser  i  Aar 
alle  bragte  Artikler  om  Konferencen,  den  største,  STIFTS- 
TIDENDE, endda  hele  tre  Artikler  og  et  Interview  med 
Missionspræsidenten. 

MS. 

KØBENHAVN.  Konferencen  indledtes  Fredag  den  30. 
April  med  Koncert  af  det  dygtige  Kor  under  Chr.  Rasmus- 
sens Ledelse.  Og  atter  i  Aar  havde  vi  den  store  Glæde  at 
høre  den  fremragende  Bassanger  Hyllested- Jonassen  synge 
solo. 

Efter  at  Præstedømmet  Søndag  Morgen  havde  holdt  Møde, 
begyndte  Formiddagsmødet  under  Ledelse  af  Søndagsskolen. 
Det  blev  en  usædvanlig  vellykket  Præsentation  af,  hvad 
Søndagsskolen  i  det  forløbne  halve  Aar  har  beskæftiget  sig 
med.  Ved  denne  Lejlighed  præsenteredes  for  første  Gang 
Søndagsskolens  Orkester,  der  udelukkende  bestaar  af  Børn 
og  dirigeres  af  en  Pige  paa  10  Aar. 

Aften-Gudstjenesten  forløb  smukt  og  værdigt  med  gode 
Taler,  bl.  a.  af  Sylva  Pedersen  fra  Esbjerg,  (som  Vinder  af 
Talekonkurrencen)  og  med  mange  udmærkede  musikalske 
Numre  af  Koret  og  Solister. 

Missionspræsidenten  præsiderede  ved  alle  fem  Distrikts- 
konferencer  og  holdt  paa  de  fem  Uger  ikke  færre  end  22 
Taler.  Han  udtaler  til  STJERNEN,  at  Konferencerne  dette 
Foraar  har  været  særdeles  velbesøgte.  I  Aalborg  oplevede 
man  saaledes  det  Særsyn,  at  der  i  den  ellers  rummelige 
Kirkesal  ikke  var  Siddepladser  nok  til  de  tilstedeværende. 

JS. 

ESBJERG:  Konferencen  indledtes  Fredag  Aften  med  en 
Bazar,  arrageret  af  Den  kvindelige  Hjælpeforening,  som  fik 
et  Overskud  paa  ca.  140  Kroner. 

Søndag  Morgen  samledes  Brødrene  til  et  Præstedømsmøde 
under  Ledelse  af  Missionspræsidenten.  Kl.  10  aabnecres  et 
offentligt  Møde  under  Søndagsskolens  Ledelse.  Efter  en  halv 
Times  Program  overgaves  Tiden  til  Den  kvindelige  Hjælpe- 
forening,  bagefter  til  Ungdomsforeningen,  der  ogsaa  hver 
havde  en  halv  Times  Program.  Dette  var  for  alles  Vedkom- 
mende godt  og  interessant  og  gav  saal'edes  de  tilstedevæ- 
rende et  rigt  Udbytte  af  Formiddagen. 

Søndag  Aften  afholdtes  Gudstjenesten.  Den  var  godt  be- 
søgt, og  blev  til  en  dejlig  Oplevelse  gennem  de  Ord,  der  blev 
talt.  Aftenens  Hovedtalere  var  Missionspræsident  West  og 
Br.  Wm.  Ørum  Pedersen  fra  København,  der  begge  talte 
indtrængende  og  formanende  om  de  Pligter,  der  paahviler  os 
som  Herrens  udvalgte  Folk.  — ■  Herrens  Aand  var  tilstede  i 
rigt  Maal  og  gjorde  Mødet  til  en  aandelig  Fest. 

Tirsdag  Aften  afholdtes  ifølge  Missionspræsidentens  Ønske 
et  Grensmøde.  Under  dette  afløstes  Br.  Villiam  Pedersen  fra 
sin  Stilling  som  Grensforstander,  med  Tak  og  Ære  for  det 
Arbejde  han  har  udført.  I  hans  Sted  indsattes  Br.  Erik  Stisen 
Thomsen.  Ogsaa  ved  dette  Møde  talte  Missionspræsidenten 
indtrængende  og  kærligt  til  de  forsamlede  Søskende. 

Dermed  var  Konferencen  slut.  En  Konference,  der  havde 
styrket  vor  Tro  og  beriget  vor  Aand.  D.  N. 

V.  Aar  er  faaet!Vi^r  *%™£?ft  med.  Poul  Bon- 
Dem,  som  betaler  STJERNEN  neyie  skrjyer  .  ^  M  d<{  (u 
halvaarhgt  erindre,  at  Abonne-  Radioforedra?  tilrettelagt  af  Læ- 
mentet  skal  betales  inden  den  * foreni  ens  Hygiejnekomite, 
20.  Juni,  for  at  Tilsendelsen  ikke  |.  .  Husholdninesråad  og  Er- 
skal afbrydes.  Det  sker  nemmest  nærintrsnævnets  ODlvsninesud- 
ved  at  benytte  det  indlagte  Giro-  "f,"?2^  ^ .  upiysmngsua 
Indbetalingskort  Abonnements-  «  «n  ■  ^  ^  R  f  at 
prisen    er    Kr.    1,75    halvaarhgt  .        mer      fordi    han    arbejder 

MnSnQTVff!?MAMDet      Ti  mere   end   andre,   har   ikke   Brug 

>>NORDSTJARNAN<<     omtaler     i      f        mere    Rød     men    B  for 

sit  Maj-Nummer  en  Række  Blad-  Brød    Qrød    Kartofler  osv. 

artikler    om    Mormonerne     Heri-      Er   man   særH     su,ten   efter  Da. 
bland     har   vor   svenske   Kollega  Anstrengelser,  kan  man  bli- 

5'tfImf"?""1/.!1,"1  atrYVc        ve    lige    saa    godt    næret    af    en 
STJERNENS     Artike      om     Vis-        fe      *  p    t-       Qrød  af  en  ekstra 

domsordet      i      Marts-Nummeret      Q          Kartofler,    af    nogle    tykke 
med  Interviews  med  Lægerne  Jo-      Ski  Rugbrød    til    Maden    - 

hanne     Christiansen     og     Mikkel  f  gt  kk     Rød 

Hindhede   og    med    Kaptajn    Jes-  Tallerkenen.« 

persen    løvrigt  finder  vi   i  Re  e-  y.               nu    ind    .    den    TW 

rate    af  en   Fest,  som  Kvindelig  da    Qrønsagerne    er    billigei    Iad 

H_iæ  peforen.ng   i   Stockholm   har  øs    sa&    b       tt      dem    •    fuldeste 

afholdt,  at  der  blev  serveret  Røl-  Maak     _     j     Overensstemmelse 

llke'Ie-  med    Visdomsordets    Bud. 

Schalom  Asch : 

NAZARÆEREN. 


(Fortsat) 


Og  hvis  vi  finder  Manden  skyldig  efter  vore  Love,  vil  vi 
afsige  Dom  over  ham  efter  de  samme  Love.  Men  hvornaar 
er  vi  begyndt  at  føre  Regeringens  Retssager?« 

Ypperstepræsten  løftede  sit  Hoved,  og  al  Mumlen  døde 
hen. 

Jeg  vil  bede  Rabbi  Todros  som  Lovkyndig  udtale  sin 
Mening  vedrørende  de  Indvendinger,  Rabbi  Nikodemon  og 
den  tidligere  Ypperstepræst,  Rabbi  Eliezer,  har  rejst.« 

Den  gamle  med  det  lange,  hvide  Skæg  rejste  sig  og 
svarede: 

»Farisæernes  Rabbiner  og  den  tidligere  Ypperstepræst, 
Rabbi  Eliezer  har  Ret  i  deres  Indvendinger  ogsaa  efter 
Saddukæernes  Love.« 

Ypperstepræsten  raabte: 

»Høje  Ret!  Vi  har  hørt  vore  Lovkyndiges  Udsagn.  Jeg 
erklærer  derfor,  at  det  Møde,  vi  har  sammenkaldt  i  Nat, 
ikke  er  et  Forhør,  men  et  Møde  til  Undersøgelse  og  Ud- 
forskning. Vi  kan  ikke,  i  Henhold  til  vore  Love,  afsige  Ken- 
delse om  den  Forbrydelse,  Fangen  anklages  for,  thi  en  Dom 
kan  kun  eksekveres  af  Regeringen.  Vi  omdanner  derfor  dette 
Møde  til  et  Undersøgelses-  og  Udforskningsmøde.« 

Nu  traadte  min  Rabbi  frem  og  tog  Plads  sammen  med 
Sanhedrinen;  Rufus  og  jeg  og  de  andre  Elever  satte  os  paa 
Elevernes  Bænke. 

Nu  begyndte  Undersøgelsen  og  Udspørgningen.  Anklage- 
ren, som  sad  ved  Siden  af  den  ene  af  Protokolførerne,  rejste 
sig  og  oplæste  Anklagen  af  Dokumentet  paa  sin  Pult: 

»Vi  har  allesammen,«  begyndte  han,  »været  Vidner  til 
denne  Mands  Handlinger,  han  som  nu  staar  for  os,  som 
Folket  kalder  »Rabbi«  og  »Profet«  og  ved  et  andet  Navn, 
som  jeg  ikke  vil  gentage,  dengang  han  brød  ind  i  Templets 
Forgaarde  og « 

Rabbi  Nikodemon  sprang  op. 

»Min  Herre  Ypperstepræst!  Jeg  protesterer  igen  mod  An- 
klagerens indledende  Bemærkninger.  Vi  er  ikke  Vidner,  og 
vi  kender  intet  til,  hvad  den  Anklagede  siges  at  have  gjort! 

Vi  har  intet  set,  og  vi  har  intet  hørt.  Den  Mand,  som  staar 
for  os,  er  i  vore  Øjne  saa  uskyldig  som  et  nyfødt  Barn,  thi 
indtil  hans  Skyld  er  godtgjort  ved  hæderlige  Vidner,  maa  vi 
dømme  til  Gunst  for  ham.« 

Ypperstepræsten  løftede  sin  Haand  henimod  den  Lovkyn- 
dige, som  sagde: 

»Farisæernes  Rabbiner  har  Ret.  Saadan  er  Loven  ogsaa 
efter   Saddukæernes  Fortolkning.« 

»1  Overensstemmelse  med  Farisæernes  Rabbiners  Indven- 
ding,« instruerede  Ypperstepræsten  Anklageren,  »sletter  jeg 
af  Protokollen  den  Anklage,  som  blev  oplæst.« 

Anklageren  fortsatte:  »Adskillige  hæderlige  Vidner  er  kom- 
met til  os  og  har  bevidnet,  at  den  Mand,  som  staar  for  os, 
han,  som  Folket  kalder  »Rabbi«  og  »Profet«  og  hint  andet 
Navn,  som  jeg  ikke  vil  gentage,  talte  blasfemisk  og  for- 
nærmeligt om  Israels  Hellige,.« 

»Kald  Vidnerne  ind!«  beordrede  Ypperstepræsten. 

En  Betjent  ved  Døren  til  Vidnekammeret  raabte:  »Judas 
Ish-Kiriot,  træd  ind  og  aflæg  Vidnesbyrd  som  Discipel  af 
din  Rabbi.« 

Judas  Ish-Kirot  viste  sig  i  Døraabningen.  Han  saa  med  stor 
Ro  paa  Dommerne  og  undgik  kun  min  Rabbis  Ansigt.  Men 
han  undgik  ikke  sin  egen  Rabbis  Ansigt,  men  stirrede  paa 
ham  med  et  fast  og  stædigt  Blik,  som  om  han  var  ganske 
sikker  paa  sig  selv. 

»Judas  som  Vidne!«  brølede  min  Rabbi  med  en  Løves 
Stemme.  »Den  Vederstyggelighed  i  Israel,  som  overgav  en 
jødisk  Sjæl  i  Hedningernes  Haand?  Han  som  Vidne?  Han? 
Man  vilde  have  Lov  til  at  skære  ham  op  ligesom  en  Fisk  og 
det  paa  en  Forsoningsdag,  selv  naar  den  falder  paa  en  Sab- 
bat! Enhver,  der  møder  ham,  kan  dræbe  ham!  Hans  Navn 
er  slettet  af  Israels  Menighed!  Han  er  forbandet  med  alle 
Anatemaets  Forbandelser  for  alle  Generationer.  Han  kan  ikke 
være  Vidne  her,  thi  en  Angiver  er  ikke  et  hæderligt  Vidne.« 

Judas  dækkede  sit  Ansigt  med  Sømmen  af  sin  Kjortel. 

Ypperstepræsten  vendte  sig  om  til  den  Lovkyndige: 

»Er  dette  i  Overensstemmelse  med  Fortolkningen  af  Loven 
i  Henhold  til  Saddukæernes  Tradition?« 

»Vi  er  enige  med  Farisæernes  Rabbiner.  En  Angiver  er 
ikke  et  hæderligt  Vidne,«  svarede  den  gamle.       (Fortsættes) 

Sandheden   om  Mormonerne  VI. 

Dette  i  Forbindelse  med  de  religiøse  og  sociale  Fordele 
vakte  Opposition  hos  de  ældre  Nybyggere,  der  ikke  holdt 
sig  til  Loven,  og  som  derfor  forsøgte  ved  Vold  og  Terror  at 
fjerne  hele  Kolonien  i  Efteraaret  1833  til  Clay,  Caldwell  og 
Daviess  Amter  i  samme  Stat. 

MORMONERNE  FORLADER  OHIO. 

Mormonismen  trivedes  til  Trods  for  denne  Modstand,  Mis- 
sioner i  Kanada  saavel  som  i  Staterne  skaffede  mange  Prose- 
lyter. Kirtlands  Banks  Fallit  i  1837  var  dog  nærved  at  vælte 
hele  Kirken.  Tvivl  med  Hensyn  til  dens  finansielle  Sundhed 
var  til  Stede  omtrent  fra  Begyndelsen.  Da  Rigdon  og  Smith, 
henholdsvis  Sekretær  og  Kasserer,  blev  anklaget  for  at 
bryde  Statens  Love  mod  ikke  statsanerkendte  Banker,  hæv- 
dede de,  at  det  var  en  Forening.  Institutionen  ophævede 
imidlertid  al  Udbetaling  og  lukkede  sine  Døre  November 
1837,  som  forøvrigt  mange  andre  Banker  gjorde  over  hele 
Landet  i  denne  Periode.  Falliten  skabte  bitre  Følelser  mod 
Profeten  fra  mange  af  hans  Tilhængeres  Side,  og  en  Del 
ledende  Ældster  faldt  fra.  De,  der  forblev  Smiths  Tilhængere, 
flyttede  snart  til  Missouri,  hvortil  Smith  og  Rigdon  allerede 
var  rejst,  idet  de  hovedsageligt  søgte  ned  i  Caldwell  County, 
hvor  Jackson  Countys  Flygtninge  tidligere  havde  bosat  sig, 
og  hvor  der  kun  var  faa  Indbyggere,  der  ikke  bekendte 
sig  til  Mormontroen.  Der  grundlagde  de  Far  West,  (nu  Kerr.) 
De  projekterede  ogsaa  et  Tempel  og  planlagde  andre  Byer. 

Mormonmissionærernes  Virksomhed  i  England  hjalp  til  at 
redde  Kirken  paa  dette  kritiske  Tidspunkt.  Heber  C.  Kimball 
og  Orson  Hyde,  de  to  af  de  tolv  Apostle,  begyndte  sammen 
med  andrie  Ældster  i  1837  at  prædike  i  Lancashire  og  om- 
liggende Dele  af  England,  og  efter  otte  Maaneders  Forløb 
havde  de  døbt  næsten  2000  Personer.  Dette  var  blot  den 
første  af  mange  Missioner  i  Europa,  der  senere  skaffede 
Mormonismen  en  Mængde  Proselyter,  især  fra  Bonde- 
standen. 

UDVANDRINGEN  FRA  MISSOURI. 

Da  Mormonkolonisterne  flyttede  fra  Clay  County  til  om- 
liggende  Landskaber,   førte    dette   igen   til   Brydninger   med 

Missourianerne,  som  nu  var  fuldstændig  vakt  til  Vrede  imod 
Mormonerne,  som  kom  i  saa  store  Antal,  at  de  af  Ikke- 
Medlemmer  af  Kirken  betragtedes  som  en  Fare  for  Staten. 
Optøjer  i  Gallatin,  hvor  der  blev  gjort  Forsøg  paa  at 
hindre  Mormonerne  i  at  stemme,  var  Gnisten,  som  tændte 
en  almindelig  Brand.  Bevæbnede  Bander  af  begge  Partier 
turede  omkring  i  Landet,  udgød  Blod  og  indstiftede  en 
Lovløshedens  Regering.  Mange  blev  dræbt  pia  begge  Si- 
der. Til  sidst  beordrede  Guvernøren  Statens  Militær  imod 
Mormonerne.  Deres  By  Far  West  blev  omringet,  og  deres 
Ledere  taget  til  Fange.  Paa  Vejen  til  Forhøret  undslap  Le- 
derne og  banede  sig  Vej  til  Illinois.  Statens  Hjælp  til  Missou- 
rianerne gav  disse  Mod  til  yderligere  terroriserende  Angreb 
paa  Mormonerne,  indtil  de  blev  tvunget  til  at  drage  bort. 

ILLINOIS  PERIODEN.  Mormonernes  Vinterudvandring 
fra  Missouri  (1838 — 39)  førte  til  Grundlæggelsen  af  Byen 
Nauvoo  paa  Østbredden  af  Mississippi,  i  Hancock  County 
111.  I  Missouri  havde  de  Hellige  talt  tolv  til  femten  tusinde; 
i  Illinois  forøgeds  dette  Tal  til  omkring  tyve  tusind,  de  fleste 
af  dem  Nauvooborgere.  Der  residerede  Profeten  og  fortsatte 
at  lede   Kirkens  aandelige  og  timelige  Affærer. 

Under  hans  Ledelse  blev  Brigham  Young,  Præsident  for 
de  tolv  Apostle,  sendt  til  England  sammen  med  Størstedelen 
af  dette  Raad  for  at  udvide  det  Arbejde,  der  allerede  var 
paabegyndt  der.  Missionærerne  gennemrejste  alle  Dele  af 
det  britiske  Rige,  omvendte  5000  Mennesker,  oprettede  et 
Tidsskrift  »Millennial  Star,«  udgav  en  britisk  Udgave  af 
Mormons  Bog,  trykkede  og  uddelte  Tusinder  af  Traktater  og 
oprettede  et  permanent  Udvandringskontor  til  Fremme  af 
Arbejdet  med  at  »samle  Israel  i  Zions  Land.«  Det  første 
Selskab,  der  emigrerede  fra  England  under  dettes  Ledelse, 
var  en  lille  Gruppe  paa  41,  som  sejlede  fra  Liverpool  i 
Juni  1840,  til  Nauvoo  over  New  York.  Senere  Mormon- 
emigranter fra  Europa  tog  op  ad  Mississippi.  Den  første 
Halvdel  af  40'erne  blev  Vidne  til  Mormonsamfundets  hur- 
tige Vækst  i  Illinois  og  Iowa.  I  Nauvoo  blev  der  bygget  et 
Tempel,  udkastet  Planer  til  et  Universitet,  Byen  kortlagt  og 
udvidet,  og  Nauvoolegionen  organiseret  med  Lovens  Sank- 
tion som  en  Del  af  Statens  Militær.  (Fonsættes). 

Ungdomsforeningerne. 

EN  IDE! 

Har  De  ikke  glædet  Dem  over  den  Udsendelse  i  Radioen, 
der  hedder  Weekend-Hytten?  Naa,  det  har  De? 

Aalborg  Ungdomsforening  har  taget  den  Ide  op,  som  ligger 
til  Grund  for  Udsendelserne,  paa  Lørdag-Aftener  at  samle 
de  unge  til  et  fornøjeligt  og  helt  igennem  tvangfrit  Samvær. 
Nu  er  København  fulgt  efter  og  har  indført  Weekend-Hytte 
her.  Aftenens  Program  er  vilkaarligt,  intet  er  forud  tilrette- 
lagt, enhver  kan  og  bør  deltage.  En  Sang,  en  Deklamation, 
Vise  elier  Sketch,  alt  kan  bruges  og  alt  miaa  bruges. 

De  Hjem,  hvor  Weekend-Hytten  afholdes,  skal  ingen  Ud- 
gifter have  deraf,  og  derfor  medfører  hver  Deltager  sin 
egen  Fortæring. 

Vi  anbefaler  lignende  Aftener  til  samtlige  Grene.  Forsøg 
det!  Fremkommer  gode  og  nyttige  Ting,  lad  dem  saa  blive 
udnyttede  i  Ungdomsarbejdet. 

KONKURRENCERNE. 

Konkurrence  er  og  bliver  en  af  de  Stimulanser,  der  hep- 
per Ungdommen  rigtig  op.  Hovedbestyrelserne  forsøgte  ar- 
rangeret et  Konkurrencearbejde  i  Tale,  Deklamation,  Duet  og 
Kvartet  i  Marts  Maaned,  og  for  de  Byer,  der  forsøgte  dette, 
tror  jeg,  det  har  været  Sukces,  og  der  er  ingen  Tvivl  om, 
at  den  her  nævnte  Fremgangsmaade  kan  blive  en  lille  Er- 
statning for  vore  store  Stævner.  Vel  at  mærke,  hvis  alle 
Deltagerne  sætter  alt  ind  paa  at  møde  frem  saa  velrustede 
som  muligt. 

Vi  bringer  her  Navnene  paa  Vinderne  samtidig  med  Ho- 
vedbestyrelsens Gratulation  samt  en  Tak  til  samtlige  Del- 
tagere for  deres  Indsats.  Jeg  tror,  København  har  nydt  100 
pCt.  Fremgang  i  Mødeantal'let  i  den  senere  Tid  og  Konkur- 
rencerne har  haft  deres  Andel  deri. 

Aalborg:  Tale:  Karen  Andersen;  Esbjerg:  Tale:  Sylva  Pedersen  — 
Duet:  Oda  Olsen  og  Dagny  Nielsen  —  Deklamation:  Jenny  Thom- 
sen; København:  Tale:  Aase  Lise  Gregersen  —  Deklamation:  Jytte 
Christensen  —  Duet:  Anny  H.  Breum  og  Rebecca  Schmidt  —  Kvar- 
tet: Mary  Andersen,  Rebecca  Schmidt,  Carlos  Andersen  og  Arthur 
Nielsen. 

Vi  har  i  Dag,  den  15.  Maj,  modtaget  en  Indbydelse  fra  Ungdoms- 
foreningernes Hovedbestyrelser  i  Sverige  til  at  deltage  i  deres 
Konference,  som  i  Aar  afholdes  i  Gøteborg.  Tiden  er  endnu  ikke 
endeligt  fastsat,  men  det  bliver  antagelig  i  Højsommeren.  Hvis 
nogen  ønsker  at  deltage,  skal  Henvendelse  ske  til  G.U.F.  Huvud- 
styrelse,  Svartensgatan  3,  Stockholm.  Man  vil  saa  fra  G.U.F.  i 
Sverige  gøre  alt  for  at  forsøge  at  opnaa  Indrejsetilladelse.     J.  a. 

HVAD  DER  SKER. 


Aalborg.  Skærtorsdag  var  de 
unge  paa  Qaatur  igennem  Lund- 
bykrat. En  god  Tur,  som  blev 
ledet  af  Inger  Bukke.  Højt  Hu- 
mør  over   hele   Linien. 

Under  en  festlig  Sammen- 
komst i  Alvin  Olsens  Hjem  den 
21.  April  fik  »Weekend-Hytten«s 
Vært  overrakt  en  Dirigentklokke 
af  Rebecca  og  Jørgen  Schmidt 
fra  København.  En  smuk  Erin- 
dringsgave,  som  blev  modtaget 
med  Begejstring. 

Børge  Klitgaard  er  blevet  af- 
løst som  Præsident  for  U.M.F. 
og  i  Stedet  for  indsat  Ingemann 
Bendtsen. 

Esbjerg.  Villiam  Pedersen  er 
afløst  som  Grensforstander  og  i 
Stedet    er   indsat   Erik   Thomsen. 

København.  Guld-  og  Grønt- 
Bal  har  været  afholdt.  Dron- 
ning blev  Ruth  Hansen  med 
Inge  Madsen  og  Lillian  Jacob- 
sen   som    Hofdamer. 

Ungdomsforeningerne  er  nu 
igen  fuldt  organiserede,  idet  der 
er  Klasser  for  Bikube-  og  Glea- 
nerpiger,  Junior-  og  Seniorklasse 
og  M-Mænd.  En  glædelig  Frem- 
gang. 

Efter  Mlønster  fra  Aalborg 
har  Ungdomsforeningerne  startet 
en  Weekend-Hytte,  som  første 
Gang  afholdtes  15.  Maj  under 
stor  Tilslutning  hos  Jørgen 
Schmidt.  Indtil  videre  afholdes 
den  skiftevis  her  og  hos  Jens 
P.   Hansen. 

Randers.  Enevold  Nielsen  er 
afløst  som  Grensforstander  og  i 
Stedet  er   indsat  Alex   Nielsen. 

Aahus.  Ole  Hauberg  Jensen, 
Søn  af  Thorvald  Julius  Jensen 
og  Edith  Anna  Marie  Nielsen 
Jensen,  født  21.  Dec.  1942,  vel- 
signedes 11.  April  1943  af  Di- 
striktspræsident  Thorvald  Jensen. 

Karen  Margrethe  Jensen  Thom- 


sen, Datter  af  Frede  Emil  Thom- 
sen og  Dagmar  Gudrun  Jensen 
Thomsen  født  16.  Feb.  1943, 
velsignedes  11.  April  1943  af 
Missionspræsident  Orson  B. 
West. 

Frederikshavn.  Jens  Chr.  Sø- 
rensen   fylder    11.    Juni    70   Aar. 

København.  Elisabeth  May  Jen- 
sen, Datter  af  Aage  Peter  Øy- 
vind  Jensen  og  Myrthla  Marie 
Jensen,  født  29.  Januar  1943, 
velsignedes  9.  Maj  1943  af  Mis- 
sionspræsident Orson  B.  West. 

Dann  Lauridsen,  Søn  af  Hakon 
Lauridsen  og  Ruth  Eyvi  Grethe 
Hanssen  Lauridsen,  født  10. 
April  1943,  velsignedes  9.  Maj 
1943  af  Ældste  William  Ørum 
Pedersen. 

Grethe  Mary  Nielsen,  født 
Steffensen,  døbtes  2.  Maj  1943 
af  Ældste  Richard  Gregersen, 
Haandspaalæggelse  af  Enok  An- 
dersen. 

Flora  Elisa  Hansen,  født 
Bruun,  døbtes  2.  Maj  1943  af 
Ældste  Richard  Gregersen, 
Haandspaalæggelse  af  Missions- 
præsident  Orson  B.  West. 

Børge  Balle  Andersen  døbtes 
2.  Maj  af  Missionspræsident  Or- 
son B.  West,  Haandspaalæggelse 
af   Ældste   Figat  H.   Breum. 

Roald  Georg  Gregersen  døb- 
tes 2.  Maj  af  Ældste  Richard 
Gregersen,  Haandspaalæggelse  af 
samme. 

Olga  Frederikke  Verwohlt  Ør- 
regaard  døbtes  2.  Maj  1943  af 
Missionspræsident  Orson  B.  West, 
Haandspaalæggelse    af    samme. 

Odense  Distrikt.  Niels  Peter 
Madsen  fyldte  21.  Maj  80  Aar. 
Marie  Petersen,  Dagmargade  12, 
fylder  4.   Juni  70  Aar. 

Vi  ønsker  alle  ovenstaaende 
Søskende  hjertelig   Tillykke! 


112 


LANDET   RUNDT. 


Til  Oplysning  for  event.  Ferie- 
rejsende meddeler  vi  her  Tids- 
punkterne for  Møderne  i  de  for- 
skellige  Grene: 

Aalborg:  —  Valdemarsgade  2. 

Søndag:  Søndagsskole  Kl.  10,00. 
Aftenmøde    Kl.    19,00. 

Mandag:  Kv.  Hjælpeforenings- 
og  Præstedomsmøde  Kl.  20,00. 

Onsdag:  Ungdomsmøde  Kl.  20,00. 

Aarhus:   —  Borupsgade    12. 

Søndag:  Søndagsskole  Kl.  10,00. 
Aftenmøde  Kl.   19,30. 

Mandag:  Kv.  Hjælpeforenings- 
og  Præstedomsmøde  Kl.   19,30. 

Onsdag:  Ungdomsmøde  Kl.  19,30. 

Esbjerg:   —   Rolfsgade    123. 
Nærmere    Bekendtgørelse    i    Juli 
Stjernen. 

København:    —    Priorvel    12,    F. 

Søndag:  Søndagsskole  Kl.  10,30. 
Aftenmøde    Kl.    19,00. 

Mandag:  Kv.  Hjælpeforenings- 
og  Præstedomsmøde  Kl.  19,30. 

Onsdag:  Ungdomsmøde  Kl.  19,30. 

Odense:  —  St.  Graabrødrest.  24- 
Søndag:   Søndagsskole  Kl.   10,00. 

Aftenmøde    Kl.    19,30. 
Tirsdag:     Kv.     Hjælpeforenings- 
møde   Kl.    19,30. 


Søndag:  Søndagsskole  Kl.  10,30. 
Aftenmøde    Kl.    19,30. 

Tirsdag:  Ungdomsmøde  Kl.  19,30. 

Torsdag:  Kv.  Hjælpeforenings- 
og  Præstedomsmøde  Kl.   19,30. 

Silkeborg:     —     Afholdshotellets 

Sal    i    Fredensgade. 
Søndag:      Aftengudstjeneste      Kl. 

19,00. 
Onsdag:  Ungdomsmøde  Kl.  19,30. 


Randers: 


Slyngborggade   4A. 


Advarsel: 

Det  er  min  sørgelige  Pligt  at 
meddele,  at  POUL  GERTHS, 
for  Tiden  boende  i  Aarhus,  har 
gjort  sig  skyldig  i  en  Optræ- 
den, der  ikke  er  forenelig  med 
Kirkens  Standard.  Poul  Gerths  er 
derfor  den  24.  Maj  1943  blevet 
udelukket  af  Kirken. 

Samtidigt  advares  Kirkens 
Medlemmer  overalt  i  Danmark 
mod  at  have  noget  at  gøre  med 
Poul  Gerths,  hvis  han  under 
falsk  Foregivende  søger  at  rejse 
Penge  eller  paa  anden  Maade 
bebyrde   Søskende. 

Orson  B.  West. 
Afløsning. 

Missionærerne  Søstrene  Birgitte 
Levendahl  og  Karen  Margrethe 
Jensen,  blev  hæderligt  afløst  fra 
deres  Mission   den   1.  Maj   1943. 

Orson  B.  West. 


SKANDINAVIENS    STJERNE,  Organ   for  Den  danske  Mission  af 
Jesu  Kristi  Kirke  af  Sidste  Dages  Hellige,  udkommer  een  Gang  maanedl, 

Aarsabonnement  Kr.  3,50,  pr.  Nummer  35  Øre 
Ansvarshavende  Redaktør:  Orson  B.  West,    Priorvej  12,   København  F. 


